CELEX: 32011R0026
Language: ro
Date: 2011-01-14 00:00:00
Title: Regulamentul (UE) nr. 26/2011 al Comisiei din 14 ianuarie 2011 privind autorizarea vitaminei E ca aditiv furajer în hrana tuturor speciilor de animale  Text cu relevanță pentru SEE

15.1.2011   
            
            
               RO
            
            
               Jurnalul Oficial al Uniunii Europene
            
            
               L 11/18
            
         REGULAMENTUL (UE) NR. 26/2011 AL COMISIEI
   din 14 ianuarie 2011
   privind autorizarea vitaminei E ca aditiv furajer în hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor și prezintă motivele și procedurile de acordare a unei astfel de autorizații. Articolul 10 din regulamentul menționat anterior prevede reevaluarea aditivilor autorizați în temeiul Directivei 70/524/CEE a Consiliului (2).
            
         
               (2)
            
            
               Vitamina E a fost autorizată fără limită de timp ca aditiv furajer în hrana tuturor speciilor de animale prin Directiva 70/524/CEE ca parte a grupului „Vitamine, provitamine și substanțe bine definite din punct de vedere chimic, cu efect similar”. Aditivul a fost ulterior înscris în registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.
            
         
               (3)
            
            
               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din regulamentul menționat anterior, s-a depus o cerere pentru reevaluarea vitaminei E ca aditiv pentru hrana tutor speciilor de animale, solicitându-se ca aditivul respectiv să fie clasificat în categoria „aditivi nutriționali”. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (4)
            
            
               Autoritatea Europeană pentru Siguranța Alimentară (denumită în continuare „Autoritatea”) concluzionează în avizul său din 25 mai 2010 că, în condițiile de utilizare propuse, vitamina E nu are un efect nociv asupra sănătății animale, a sănătății consumatorului sau asupra mediului (3). Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea vitaminei E arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui aditiv ar trebui să fie autorizată, conform specificațiilor din anexa la prezentul regulament.
            
         
               (6)
            
            
               Întrucât modificările privind condițiile de autorizare nu sunt legate de motive de siguranță, trebuie prevăzută o perioadă de tranziție pentru epuizarea stocurilor existente de preamestecuri și furaje combinate.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatele menționate în anexă, aparținând categoriei de aditivi „aditivi nutriționali”, sunt autorizate ca aditiv în hrana animalelor, în condițiile prevăzute în respectiva anexă.
   Articolul 2
   Furajele care conțin vitamina E etichetate în conformitate cu Directiva 70/524/CEE sau cu Regulamentul (CE) nr. 1831/2003 pot continua să fie introduse pe piață și să fie utilizate până la epuizarea stocurilor.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 ianuarie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 270, 14.12.1970, p. 1.
   
      (3)  EFSA Journal 2010; 8(6):1635 (Rezumat).
   
      ANEXĂ
      
                  Număr de identificare al aditivului
               
               
                  Aditiv
               
               
                  Formulă chimică, descriere, metodă de analiză
               
               
                  Specii sau categorii de animale
               
               
                  Vârsta maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  
                     Aditivi nutriționali: Vitamine, provitamine și substanțe bine definite din punct de vedere chimic, cu efect similar
                  
               
            
                  3a700
               
               
                  Vitamina E/acetat de all-rac-alfa-tocoferil
               
               
                  
                               
                           
                           
                              
                                 Substanță activă
                              
                              
                                           
                                       
                                       
                                          acetat de all-rac-alfa-tocoferil: C31H52O3
                                          
                                          Nr. CAS: 7695-91-2
                                       
                                    
                                           
                                       
                                       
                                          Criterii de puritate: acetat de all-rac-alfa-tocoferil > 93 %
                                       
                                    
                        
                               
                           
                           
                              
                                 Metode de analiză
                              
                              
                                          1.
                                       
                                       
                                          Pentru determinarea vitaminei E (sub formă de ulei) în aditivi pentru hrana animalelor: Farmacopeea europeană EP-0439
                                       
                                    
                                          2.
                                       
                                       
                                          Pentru determinarea vitaminei E (sub formă de ulei) în aditivi pentru hrana animalelor: Farmacopeea europeană EP-0691
                                       
                                    
                                          3.
                                       
                                       
                                          Pentru determinarea nivelului de vitamina E autorizată în hrana pentru animale: Regulamentul (CE) nr. 152/2009 al Comisiei (1)
                                          
                                       
                                    
                        
               
                  Toate speciile animale
               
               
                  —
               
               
                  —
               
               
                  —
               
               
                  
                              1.
                           
                           
                              În cazul în care conținutul de vitamina E este menționat pe etichetă, următoarele echivalente pentru unitățile de măsurare ale conținutului vor fi utilizate:
                              
                                          —
                                       
                                       
                                          1 mg acetat de all-rac-alfa-tocoferil = 1 IU
                                       
                                    
                                          —
                                       
                                       
                                          1 mg RRR-alfa-tocoferol = 1,49 IU
                                       
                                    
                                          —
                                       
                                       
                                          1 mg acetat de RRR-alfa-tocoferil = 1,36 IU
                                       
                                    
                        
                              2.
                           
                           
                              Vitamina E poate fi utilizată, de asemenea, prin intermediul apei potabile.
                           
                        
               
                  4 februarie 2021
               
            
                  Vitamina E/acetat de RRR-alfa-tocoferil
               
               
                  
                               
                           
                           
                              
                                 Substanță activă
                              
                              
                                           
                                       
                                       
                                          acetat de RRR-alfa-tocoferil: C31H52O3
                                          
                                          Nr. CAS: 58-95-7
                                       
                                    
                                           
                                       
                                       
                                          Criterii de puritate: acetat de RRR-alfa-tocoferil > 40 %
                                       
                                    
                        
                               
                           
                           
                              
                                 Metode de analiză
                              
                              
                                          1.
                                       
                                       
                                          Pentru determinarea vitaminei E (sub formă de ulei) în aditivi pentru hrana animalelor: Farmacopeea europeană EP-1257
                                       
                                    
                                          2.
                                       
                                       
                                          Pentru determinarea vitaminei E (sub formă de ulei) în aditivi pentru hrana animalelor: Farmacopeea europeană EP-1801
                                       
                                    
                                          3.
                                       
                                       
                                          Pentru determinarea nivelului de vitamina E autorizată în hrana pentru animale: Regulamentul (CE) nr. 152/2009 al Comisiei
                                       
                                    
                        
               
                   
               
               
                   
               
               
                   
               
               
                   
               
               
                   
               
               
                   
               
            
                  Vitamina E/RRR alfa tocoferol
               
               
                  
                               
                           
                           
                              
                                 Substanță activă
                              
                              
                                           
                                       
                                       
                                          RRR alfa tocoferol: C29H50O2
                                          
                                          Nr. CAS: 59-02-9
                                       
                                    
                                           
                                       
                                       
                                          Criterii de puritate: RRR-alfa-tocoferol > 67 %
                                       
                                    
                        
                               
                           
                           
                              
                                 Metode de analiză
                              
                              
                                          1.
                                       
                                       
                                          Pentru determinarea vitaminei E (sub formă de ulei) în aditivi pentru hrana animalelor: Farmacopeea europeană EP-1256
                                       
                                    
                                          2.
                                       
                                       
                                          Pentru determinarea vitaminei E (sub formă de ulei) în aditivi pentru hrana animalelor: Farmacopeea europeană EP-1801
                                       
                                    
                                          3.
                                       
                                       
                                          Pentru determinarea nivelului de vitamina E autorizată în hrana pentru animale: Regulamentul (CE) nr. 152/2009 al Comisiei
                                       
                                    
                        
               
                   
               
               
                   
               
               
                   
               
               
                   
               
               
                   
               
               
                   
               
            
         (1)  JO L 54, 26.2.2009, p. 1.